# Hemorràgia cerebral

L'hemorràgia cerebral o hemorràgia intracerebral és un tipus de l'hemorràgia que ocorre dins del mateix teixit cerebral. L'hemorràgia intracerebral pot ser causada per un trauma, acompanyar a una commoció cerebral, o pot ocórrer espontàniament en un atac hemorràgic (també anomenat ictus hemorràgic).
Hi ha alguns conceptes que cal tenir presents: una hemorràgia intracranial és una hemorràgia intra-axial quan passa dins del teixit cerebral més que no pas fora d'ell. L'altra categoria d'hemorràgia intracranial és l'hemorràgia extra-axial (o extracerebral), que generalment sol tenir una millor prognosi pel que fa al nivell de rehabilitació psicofísic comparada amb la cerebral. A grans trets, aquest tipus d'hemorràgia pot ser epidural, subdural i subaracnoidal, totes les quals ocorren dins del crani però fora del teixit cerebral. Quan la sang s'acumula dins del parènquima encefàlic, o entre aquest i el crani, es forma un hematoma. Si el sagnat es produeix entre la meninge aracnoide i la piamàter es parla d'hemorràgia subaracnoidal. Aquesta lesió acostuma a ser difusa i no crea veritables hematomes. Per una altra banda, una hemorràgia cerebral s'origina dintre del cervell, del tronc de l'encèfal o del cerebel; al seu parènquima (hemorràgia cerebral intraparenquimatosa) o a l'interior dels ventricles (hemorràgia cerebral intraventricular, moltes vegades derivada d'una hemorràgia en el parènquima circumdant).
Les hemorràgies cerebrals són una seriosa emergència mèdica perquè poden incrementar la pressió intracraneal i si no es tracten poden portar al coma i la mort. La taxa de mortalitat de les hemorràgies intraparenquimatoses és del ~40%.

## Signes i símptomes

Els símptomes corresponen a les alteracions de les funcions de les diferents zones encefàliques danyades pel vessament. Altres símptomes inclouen els derivats d'una pressió intracraneal augmentada (reflex de Cushing, papil·ledema, disfòria, febre, diplopia o un deteriorament de la consciència que pot evolucionar a coma). Les hemorràgies intracerebrals sovint es diagnostiquen equivocadament com una hemorràgia subaracnoide per la similitud dels símptomes i signes, quan no es disposa de medis radiològics adequats. Un mal de cap greu seguit de vòmits és un dels símptomes més comuns, tot i que no patognomònic, d'hemorràgia intracerebral. Una baixa puntuació en l'escala de Glasgow i la presència d'hidrocefàlia són alguns dels elements que prediuen un curs desfavorable en aquestes hemorràgies.
Eventualment (~1-8% dels TCEs, amb independència de la gravetat del cop al crani), es presenten hemorràgies cerebrals d'aparició tardana. Sovint dintre de les 48 o 72 h posteriors al traumatisme, si bé en alguns casos s'han observat després de setmanes. Els fenòmens causals d'aquest tipus d'hemorràgia poden ser diversos: coalescència de petites hemorràgies no contigües, necrosi d'un focus de contusió cerebral i/o alteracions de la coagulació.
Un tipus particular d'hemorràgies intracerebrals observat en traumatismes cranials tancats és el derivat de les forces d'acceleració-desacceleració i de les ones de xoc. A banda d'hemorràgies meníngiques, es produeixen sovint petites hemorràgies puntiformes a la substància blanca subcortical o a les regions parasagitals. Amb menys freqüència, es veuen hemorràgies considerables de localització més profunda. També es poden formar focus hemorràgics per coalescència als punts de concussió directa o per "contre-coup".
Un nivell baix de magnesi sèric s'ha correlacionat amb una mida inicial major i un volum total més gran d'hemorràgia, en relació als paràmetres observats en les hemorràgies intracerebrals espontànies de malalts que tenen un nivell normal d'aquest bioelement.

## Causes

El vessament intracerebral és la segona causa més comuna d'atac (en anglès stroke), representant un 30–60% de les entrades en hospital per atac. L'alta pressió de la sang eleva el risc d'hemorràgia cerebral espontània de dues a sis vegades. Més comú en adults que en infants, el vessament intraparenquimal normalment es deu a un trauma que penetra dins del cap; però també pot ser per un cop fort, fractura de la base del crani, ruptura d'un aneurisma o una malformació arteriovenosa, o pel sagnat d'un tumor. Molts tumors cerebrals primaris o metastàtics, en especial els fortament vascularitzats i sovint en relació a fenòmens necròtics propis del procés neoplàsic, causen hemorràgies intra-axials. Un dels més preocupants és l'hemangioblastoma, ja que la seva localització preferent a la fossa posterior del crani pot causar una compressió del tronc de l'encèfal en cas de sagnat. Els cavernomes (malformacions congènites dels capil·lars) provoquen de vegades hemorràgies cerebrals múltiples. L'astrocitoma difús de baix grau, a conseqüència d'anormalitats de la vasculatura tumoral o per un augment de la pressió venosa local derivat de l'expansió del tumor, eventualment és l'origen d'hemorràgies subcorticals sobtades fatals. Els meningiomes, tot i ser tumors benignes, quan es desenvolupen dins del sistema ventricular poden causar una hemorràgia massiva i de mal pronòstic.
En els nens prematurs es produeixen sovint hemorràgies intracerebrals de diferents tipus, derivades de la fragilitat de les seves estructures vasculars o de canvis hipòxics. Especialment serioses són les intraventriculars, les quals poden comportar hidrocefàlia i/o greus afectacions neurològiques postnatals. Les prematuritats extremes impliquen un major risc d'hemorràgia i de seqüeles importants.
En els ancians és freqüent observar microhemorràgies a nivell capil·lar, particularment a la zona del nucli estriat cerebral, moltes vegades sense la concurrència d'amiloïdosi o hipertensió arterial. No es coneixen del tot els mecanismes causals del fet, però es creu que la regulació anòmala de les unitats neurovasculars de la barrera hematoencefàlica té un paper essencial en la seva gènesi.
L'angiopatia amiloide cerebral és un factor etiopatògènic important en l'aparició d'hemorràgies cerebrals. Acostumen a ser intralobulars o presentar-se als solcs del cervell. De vegades, el tractament necessari per aquesta malaltia pot afavorir l'hemorràgia i obliga a fer controls rigorosos. Les malalties que alteren la normal coagulació de la sang (com la drepanocitosi, la macroglobulinèmia de Waldenström, la malaltia de Von Willebrand o l'hemofilia) són també causa d'hemorràgies cerebrals. Rares vegades, la malaltia de Moyamoya (un trastorn vascular criptogènic caracteritzat per l'oclusió espontània d'un vas major del polígon de Willis) provoca hemorràgies intracerebrals, que poden ser múltiples i simultànies i afectar ocasionalment el cos callós.
Les hemorràgies cerebrals de localització lobar o profunda i secundàries a l'ús de medicaments anticoagulants orals de tipus cumarínic, com ara la warfarina, han augmentat en les darreres dècades. Alguns autors nord-americans estimaven fa uns anys que la seva freqüència en diversos grups de malalts s'havia quintuplicat. Cal dir, però, que els beneficis de dits tractaments sobre la salut de la població en general són majors que el risc que comporten i que el fet estadístic pot relacionar-se -en bona part- amb un increment de prescripcions d'aquests fàrmacs entre els pacients d'edat avançada.
Els consumidors habituals de cocaïna són proclius a patir hemorràgies intracerebrals espontànies, predominantment subcorticals. La metamfetamina provoca diversos efectes nocius que alteren la vasculatura del cervell: hipertensió, vasculitis, toxicitat per estrès oxidatiu o vasoespasme. Per això, les hemorràgies cerebrals tenen una incidència considerable entre els joves que abusen de dita substància.

## Epidemiologia

Els factors de risc, alguns dels més importants en casos juvenils modificables, inclouen: hipertensió arterial, diabetis mellitus, menopausa, vasculitis secundària a la infecció pel virus de la varicel·la zòster, tabaquisme, begudes alcohòliques (≥2/per dia) i l'existència de diverses característiques genètiques individuals.
Representa un 20% de tots els casos de malaltia cerebrovascular als Estats Units, darrere la trombosi cerebral (40%) i l'embòlia cerebral (30%).
És de dues a més vegades prevalent en pacients afroamericans que en els caucàsics. Molts especialistes creuen que la causa d'aquesta alta prevalença té molt que veure amb factors com el tipus d'hàbits, el nivell econòmic, d'educació o d'accés a la sanitat i poc amb factors pròpiament racials.

## Tractament

Depèn substancialment del tipus d'hemorràgia intracerebral. A més dels resultats de diverses determinacions analítiques, la tomografia computada i altres proves d'imatge mèdica es fan servir per determinar el tractament adequat, el qual pot incloure a la vegada medicació i cirurgia.
En els darrers anys s'han desenvolupat tècniques quirúrgiques poc invasives com a alternativa a la craniotomia convencional emprada per drenar determinades hemorràgies (evacuació endoscòpica i aspiració estereotàctica). El tractament conjunt amb cirurgia mínimament invasiva i activadors tissulars del plasminògen recombinant d'efecte trombolític es considera un procediment segur i de bons resultats en casos d'hematomes generadors d'edema cerebral greu.

## Referències

* 1 2 3 4 Yadav, YR; Mukerji, G; Shenoy, R; Basoor, A; Jain, G; Nelson, A «Endoscopic management of hypertensive intraventricular haemorrhage with obstructive hydrocephalus» (en anglès). BMC Neurol, 7, 2007, pàg. 1. DOI: 10.1186/1471-2377-7-1. PMC: 1780056. PMID: 17204141.
* ↑ Quach, N; Do, J; Dirlikov, B; Ehsanian, R; Pasipanodya, EC; et al «The Prognosis of Axial vs. Extra-Axial Lesions on Functional Status After Traumatic Brain Injury» (en anglès). Front Neurol, 2019 Nov 1; 10, pp: 1167. DOI: 10.3389/fneur.2019.01167. PMC: 6838132. PMID: 31736869 [Consulta: 13 juny 2022].
* ↑ Caceres, JA; Goldstein, JN «Intracranial Hemorrhage» (en anglès). Emerg Med Clin North Am, 2012 Ag; 30 (3), pp: 771–794. DOI: 10.1016/j.emc.2012.06.003. PMC: 3443867. PMID: 22974648 [Consulta: 17 juliol 2017].
* ↑ Chen, D; Tang, Y; Nie, H; Zhang, P; Wang, W; Dong, Q; et al «Primary Brainstem Hemorrhage: A Review of Prognostic Factors and Surgical Management» (en anglès). Front Neurol, 2021 Set 10; 12, pp: 727962. DOI: 10.3389/fneur.2021.727962. PMC: 8460873. PMID: 34566872 [Consulta: 23 maig 2022].
* ↑ Witsch, J; Neugebauer, H; Zweckberger, K; Jüttler, E «Primary cerebellar haemorrhage: complications, treatment and outcome» (en anglès). Clin Neurol Neurosurg, 2013 Jul; 115 (7), pp: 863-869. DOI: 10.1016/j.clineuro.2013.04.009. ISSN: 1872-6968. PMID: 23659765 [Consulta: 13 juny 2022].
* ↑ Gross, BA; Jankowitz, BT; Friedlander, RM «Cerebral Intraparenchymal Hemorrhage: A Review» (en anglès). JAMA, 2019 Abr 2; 321 (13), pp: 1295-1303. DOI: 10.1001/jama.2019.2413. ISSN: 1538-3598. PMID: 30938800 [Consulta: 4 juliol 2022].
* ↑ Alemany Ripoll, M «MRI Diagnosis of Intracranial Hemorrhage: Experimental and Clinical Studies -Tesi doctoral-» (en anglès). Facultat de Medicina. Universitat d'Uppsala, 2003; Feb, pàgs: 45 ISBN 91-506-1662-5 [Consulta: 23 setembre 2017].
* ↑ Sharma, S; Hashmi, MF; Kumar, A «Intracranial Hypertension» (en anglès). StatPearls [Internet]. StatPearls Publishing LLC, 2022 Feb 16; NBK507811 (rev), pàgs: 9. PMID: 29939588 [Consulta: 5 juny 2022].
* ↑ Sanders MJ and McKenna K. 2001. Mosby’s Paramedic Textbook, 2nd revised Ed. Chapter 22, "Head and Facial Trauma." Mosby.
* ↑ Vinas FC and Kopell BH. 2020; Abr 16 (rev). "Penetrating Head (Brain) Injuries (pTBIs)" Emedicine.com (en anglès)
* ↑ Dinallo, S; Waseem, M «Cushing Reflex» (en anglès). StatPearls [Internet]. StatPearls Publishing LLC, 2022 Mar 26; NBK549801 (rev), pàgs: 4. PMID: 31747208 [Consulta: 5 juny 2022].
* ↑ Honig, A; Michael, S; Eliahou, R; Leker, RR «Central fever in patients with spontaneous intracerebral hemorrhage: predicting factors and impact on outcome» (en anglès). BMC Neurol, 2015 Feb 4; 15, pp: 6. DOI: 10.1186/s12883-015-0258-8. PMC: 4324842. PMID: 25648165 [Consulta: 19 juny 2022].
* ↑ Ljubisavljevic, S; Ignjatovic, A; Ljubisavljevic, M «secondary to.pdf Headache secondary to nontraumatic brain hemorrhage: a single-center, retrospective clinical study» (en anglès). Arch Med Sci, 2019; Des, pp: 1-9. DOI: 10.5114/aoms.2019.90356. ISSN: 1896-9151 [Consulta: 26 juny 2022].
* ↑ Zahuranec, DB; Gonzales, NR; Brown, DL; Lisabeth, LD; Longwell, PJ; et al «Presentation of intracerebral haemorrhage in a community» (en anglès). J Neurol Neurosurg Psychiatry, 2006 Mar; 77 (3), pp: 340-344. DOI: 10.1136/jnnp.2005.077164. PMC: 2077701. PMID: 16484640 [Consulta: 26 juny 2022].
* ↑ Karadas, S; Gonullu, H; Gulsen, I; Baltacioglu, H «Delayed Traumatic Intracerebral Hemorrhage: For How Many Hours Should Patients with Mild Head Trauma be Observed?» (en anglès). J Clin Anal Med, 2015; 6 (Supl 5), pp: 707-709. DOI: 10.4328/jcam.3841. ISSN: 1309-2014 [Consulta: 19 juny 2022].
* ↑ Kurland, D; Hong, C; Aarabi, B; Gerzanich, V; Simard, JM «Hemorrhagic progression of a contusion after traumatic brain injury: a review» (en anglès). Journal of Neurotrauma, 2012 Gen 1; 29 (1), pp: 19-31. DOI: 10.1089/neu.2011.2122. PMC: 3253310. PMID: 21988198 [Consulta: 19 agost 2017].
* ↑ Emiru, T; Bershad, EM; Zantek, ND; Datta, YH; Rao, GHR; Hartley, EW; Divani, AA «Intracerebral hemorrhage: a review of coagulation function» (en anglès). Clin Appl Thromb Hemost, 2013; 19 (6), pp: 652-662. DOI: 10.1177/1076029612454938. ISSN: 1938-2723. PMID: 22904112 [Consulta: 9 maig 2022].
* ↑ Ommaya, AK; Goldsmith, W; Thibault, L «Biomechanics and neuropathology of adult and paediatric head injury» (en anglès). Br J Neurosurg, 2002 Jun; 16 (3), pp: 220–242. DOI: 10.1080/02688690220148824. ISSN: 1360-046X. PMID: 12201393 [Consulta: 31 maig 2022].
* ↑ Kocsis, JD; Tessler, A «Pathology of blast-related brain injury» (en anglès). J Rehabil Res Dev, 2009; 46 (6), pp: 667-672. Arxivat de l'original el 28 de juliol 2017. ISSN: 0898-2732. PMID: 20104396 [Consulta: 12 setembre 2017].
* ↑ Wu, X; Kirov, II; Gonen, O; Ge, Y: Grossman, RI; Lui, YW «MR Imaging Applications in Mild Traumatic Brain Injury: An Imaging Update» (en anglès). Radiology, 2016 Jun; 279 (3), pp: 693-707. DOI: 10.1148/radiol.16142535. PMC: 4886705. PMID: 27183405 [Consulta: 12 setembre 2017].
* ↑ Payne, N; De Jesus, O; Payne, AN «Contrecoup Brain Injury» (en anglès). StatPearls [Internet]. StatPearls Publishing LLC, 2021 Ag 30; NBK536965 (rev), pàgs: 6. PMID: 30725650 [Consulta: 31 maig 2022].
* ↑ Liotta, EM; Prabhakaran, S; Sangha, RS; Bush, RA; Long, AE; Stephen A Trevick, SA; Potts, MB; Jahromi, BS; et al «Magnesium, hemostasis, and outcomes in patients with intracerebral hemorrhage» (en anglès). Neurology, 2017 Ag 22; 89 (8), pp: 813-819. DOI: 10.1212/WNL.0000000000004249. PMC: 5580864. PMID: 28747450 [Consulta: 26 agost 2017].
* ↑ Etgen, T; Sander, K «Intracerebral haematoma without skull fracture by golf ball» (en anglès). BMJ Case Rep, 2008 Nov 20; 2008, pp: bcr0620080024. DOI: 10.1136/bcr.06.2008.0024. PMC: 3124735. PMID: 21716812 [Consulta: 30 maig 2022].
* ↑ Faried, A; Halim, D; Widjaya, IA; Badri, RF; et al «Correlation between the skull base fracture and the incidence of intracranial hemorrhage in patients with traumatic brain injury» (en anglès). Chin J Traumatol (English Edition), 2019 Ag 16; 22 (5), pp: 286-289. DOI: 10.1016/j.cjtee.2019.05.006. PMC: 6823676. PMID: 31521457 [Consulta: 30 maig 2022].
* ↑ Iwaisako, K; Toyota, S; Ishihara, M; Shibano, K; Harada, Y; et al «Intracerebral hemorrhage caused by ruptured intracavernous carotid artery aneurysm. Case report» (en anglès). Neurol Med Chir (Tokyo), 2009 Abr; 49 (4), pp: 155-158. DOI: 10.2176/nmc.49.155. ISSN: 1349-8029. PMID: 19398859 [Consulta: 30 maig 2022].
* ↑ Kang, O; Mudgal, P «Haemorrhagic intracranial tumors» (en anglès). Radiopaedia.org, 2015; Oct 12, pàgs: 5 [Consulta: 23 juliol 2017].
* ↑ Marvin, E; Akhter, AS; Coppens, JR «Recurrent hemorrhage in hemangioblastoma involving the posterior fossa: Case report» (en anglès). Surg Neurol Int, 2017 Jun 21; 8, pp: 122. DOI: 10.4103/sni.sni_91_17. PMC: 5502298. PMID: 28713626 [Consulta: 23 juliol 2017].
* ↑ Caton, MT; Shenoy, VS «Cerebral Cavernous Malformations» (en anglès). StatPearls [Internet]. StatPearls Publishing LLC, 2021 Ag 10; NBK538144 (rev), pàgs:. PMID: 30844171 [Consulta: 22 novembre 2022].
* ↑ Panciani, PP; Agnoletti, A; Fornaro, R; Fontanella, M; Ducati, A «Multiple cavernomas of the brain: simultaneous hemorrhage of two lesions in a non-familial form» (en anglès). Turk Neurosurg, 2012; 22 (6), pp: 671-674. DOI: 10.5137/1019-5149.JTN.4107-11.2. PMID: 23208895 [Consulta: 23 juliol 2017].
* ↑ Nozaki, T; Sato, H; Yamazoe, T; Namba, H «Diffuse astrocytoma initially presenting as a massive intracerebral hemorrhage: case report» (en anglès). Neurol Med Chir (Tokyo), 2015; 55 (1), pp: 86-88. DOI: 10.2176/nmc.cr.2013-0177. PMC: 4533396. PMID: 24418786 [Consulta: 13 agost 2017].
* ↑ Sumi, K; Suma, T; Yoshida, R; Kajimoto, R; Kobayashi, M; Katsuhara, T; et al «Massive intracranial hemorrhage caused by intraventricular meningioma: case report» (en anglès). BMC Neurol, 2021 Gen 16; 21 (1), pp: 25. DOI: 10.1186/s12883-021-02056-4. PMC: 7811261. PMID: 33451289 [Consulta: 23 maig 2022].
* ↑ Robinson, S «Neonatal posthemorrhagic hydrocephalus from prematurity: pathophysiology and current treatment concepts» (en anglès). J Neurosurg Pediatr, 2012 Mar; 9 (3), pp: 242-258. DOI: 10.3171/2011.12.PEDS11136. PMC: 3842211. PMID: 22380952 [Consulta: 15 maig 2022].
* ↑ Cabañas, F; Pellicer, A «Lesión cerebral en el niño prematuro» (en castellà). Protocolos de Neonatologia. Asociación Española de Pediatría, 2008; 27, pp: 253-269. ISSN: 2171-8172 [Consulta: 7 agost 2017].
* ↑ Ungvari, Z; Tarantini, S; Kirkpatrick, AC; Csiszar, A; Proda, CI «Cerebral microhemorrhages: mechanisms, consequences, and prevention» (en anglès). Am J Physiol Heart Circ Physiol, 2017 Jun 1; 312 (6), pp: H1128-H1143. DOI: 10.1152/ajpheart.00780.2016. PMC: 5495931. PMID: 28314762 [Consulta: 23 maig 2022].
* ↑ McConnell, HL; Kersch, CN; Woltjer, RL; Neuwelt, EA «The Translational Significance of the Neurovascular Unit» (en anglès). J Biol Chem, 2017 Gen 20; 292 (3), pp: 762-770. DOI: 10.1074/jbc.R116.760215. PMC: 524765. PMID: 27920202 [Consulta: 21 setembre 2017].
* ↑ Fisher, M; French, S; Ji, P; Kim, RC «Cerebral Microbleeds in the Elderly: A Pathological Analysis» (en anglès). Stroke, 2010 Des; 41 (12), pp: 2782-2785. DOI: 10.1161/STROKEAHA.110.593657. PMC: 3079284. PMID: 21030702 [Consulta: 21 setembre 2017].
* ↑ Block, F; Dafotakis, M «Cerebral Amyloid Angiopathy in Stroke Medicine» (en anglès). Deutsches Ärzteblatt International, 2017 Gen; 114 (3), pp: 37–42. DOI: 10.3238/arztebl.2017.0037. PMC: 5541242. PMID: 28179050 [Consulta: 17 agost 2017].
* ↑ Khan, GQ; Hassan, DG; Masood, T; Khan, AR «Waldenstrom's macroglobulinaemia with intracerebral haemorrhage» (en anglès). J Postgrad Med, 2000 Jul-Set; 46 (3), pp: 187-188. ISSN: 0972-2823. PMID: 11298468 [Consulta: 18 maig 2022].
* ↑ Escudero Augusto, D; Marqués Álvarez, L; Taboada Costa, F «Actualización en hemorragia cerebral espontánea» (en castellà). Med Intensiva, 2008 Ag-Set; 32 (6), pp: 282-295. ISSN: 0210-5691. PMID: 18601836 [Consulta: 19 agost 2017].
* ↑ Yu, J; Yuan, Y; Li, W; Xu, K «Moyamoya disease manifested as multiple simultaneous intracerebral hemorrhages: A case report and literature review» (en anglès). Exp Ther Med, 2016 Set; 12 (3), pp: 1440-1444. DOI: 10.3892/etm.2016.3477. PMC: 4997912. PMID: 27588064 [Consulta: 17 agost 2017].
* ↑ Abuoliat, ZA; AlFarhan, BA; Alshahrani, AA; AlFarhan, AA; et al «Atypical Location of Intracerebral Hemorrhage in Moyamoya Disease» (en anglès). Cureus, 2017 Des 14; 9 (12), pp: e1948. DOI: 10.7759/cureus.1948. PMC: 5812534. PMID: 29468103 [Consulta: 17 maig 2022].
* ↑ Biffi, A; Battey, TWK; Ayres, AM; Cortellini, L; Schwab, K; Gilson, AJ; et al «Warfarin-related intraventricular hemorrhage: imaging and outcome» (en anglès). Neurology, 2011 Nov 15; 77 (20), pp: 1840-1846. DOI: 10.1212/WNL.0b013e3182377e12. PMC: 3233208. PMID: 22049204 [Consulta: 23 maig 2022].
* ↑ Flaherty, ML; Kissela, B; Woo, D; Kleindorfer, D; Alwell, K; Sekar, P; Moomaw, CJ; et al «The increasing incidence of anticoagulant-associated intracerebral hemorrhage» (en anglès). Neurology, 2007 Gen 9; 68 (2), pp: 116-121. DOI: 10.1212/01.wnl.0000250340.05202.8b. ISSN: 0028-3878. PMID: 17210891 [Consulta: 22 setembre 2017].
* ↑ Aguilar, MI; Hart, RG; Kase, CS; Freeman, WD; Hoeben, BJ; García, RC; Ansell, JE; et al «Treatment of Warfarin-Associated Intracerebral Hemorrhage: Literature Review and Expert Opinion» (en anglès). Mayo Clin Proc, 2007 Gen; 82 (1), pp: 82–92. DOI: 10.4065/82.1.82. ISSN: 0025-6196. PMID: 17285789 [Consulta: 22 setembre 2017].
* ↑ Cervera A, Amaro S, Chamorro A «Oral anticoagulant-associated intracerebral hemorrhage» (en anglès). J Neurol, 2012 Feb; 259 (2), pp: 212-224. DOI: 10.1007/s00415-011-6153-3. PMID: 21748282 [Consulta: 22 setembre 2017].
* ↑ Bajwa AA, Silliman S, Cury JD, Seeram V, et al «Characteristics and outcomes of cocaine-related spontaneous intracerebral hemorrhages» (en anglès). ISRN Neurol, 2013; 2013, pp: 124390. DOI: 10.1155/2013/124390. PMC: 3603298. PMID: 23533805 [Consulta: 20 agost 2017].
* ↑ Lappin, JM; Darke, S; Farrell, M «Stroke and methamphetamine use in young adults: a review» (en anglès). J Neurol Neurosurg Psychiatry, 2017; Ag 23, pii: jnnp-2017-316071. DOI: 10.1136/jnnp-2017-316071. ISSN: 0022-3050. PMID: 28835475 [Consulta: 20 setembre 2017].
* ↑ Feldmann, E; Broderick, JP; Kernan, N; Viscoli, CM; Brass, LM; Brott, T; et al «Major risk factors for intracerebral hemorrhage in the young are modifiable» (en anglès). Stroke, 2005 Set; 36 (9), pp: 1881-1885. DOI: 10.1161/01.STR.0000177480.62341.6b. ISSN: 1524-4628. PMID: 16081867 [Consulta: 1r maig 2022].
* ↑ Hesami, O; Kasmaei, HD; Matini, F; Assarzadegan, F «Relationship Between Intracerebral Hemorrhage and Diabetes Mellitus: A Case-Control Study» (en anglès). J Clin Diagn Res, 2015 Abr; 9 (4), pp: OC08-OC10. DOI: 10.7860/JCDR/2015/12226.3741. PMC: 4437093. PMID: 26023579 [Consulta: 16 maig 2022].
* ↑ Lisabeth, L; Bushnell, C «Menopause and Stroke: An Epidemiologic Review» (en anglès). Lancet Neurol, 2012 Gen; 11 (1), pp: 82-91. DOI: 10.1016/S1474-4422(11)70269-1. PMC: 3615462. PMID: 22172623 [Consulta: 1r maig 2022].
* ↑ Cortés-Medina, JC; Guerrero-Rascón, CA; Martínez-Madrigal, F «Vasculitis por varicela-zoster y hemorràgia intracraneana espontánea» (en castellà). Arch Neurocien (Mex), 2012 Gen-Mar; 17 (1), pp: 43-47. ISSN: 1028-5938 [Consulta: 1r maig 2022].
* ↑ Cho, S; Rehni, AK; Dave, KR «Tobacco Use: A Major Risk Factor of Intracerebral Hemorrhage» (en anglès). J Stroke, 2021 Gen; 23 (1), pp: 37-50. DOI: 10.5853/jos.2020.04770. PMC: 7900392. PMID: 33600701 [Consulta: 16 maig 2022].
* ↑ Chen, CJ; Brown, WM; Moomaw, CJ; Langefeld, CD; Osborne, J; Worrall, BB; et al «Alcohol use and risk of intracerebral hemorrhage» (en anglès). Neurology, 2017 Maig 23; 88 (21), pp: 2043-2051. DOI: 10.1212/WNL.0000000000003952. PMC: 5440244. PMID: 28446657 [Consulta: 30 abril 2022].
* ↑ Rost, NS; Greenberg, SM; Rosand, J «The genetic architecture of intracerebral hemorrhage» (en anglès). Stroke, 2008 Jul; 39 (7), pp: 2166-2173. DOI: 10.1161/STROKEAHA.107.501650. ISSN: 1524-4628. PMID: 18467649 [Consulta: 18 maig 2022].
* ↑ Pàgina 117 a: Schutta, Henry S.; Lechtenberg, Richard (Editors). Neurology practice guidelines (en anglès). Milton Park: Taylor & Francis, 1997; Nov 5. ISBN 0-8247-0104-6.
* ↑ Copenhaver BR, Hsia AW, Merino JG, Burgess RE, et al «Racial differences in microbleed prevalence in primary intracerebral hemorrhage» (en anglès). Neurology, 71, 15, octubre 2008, pp: 1176–1182. DOI: 10.1212/01.wnl.0000327524.16575.ca. PMC: 2676986. PMID: 18838665.
* ↑ Howard, G; Cushman, M; Howard, VJ; Kissela, BM; Kleindorfer, DO; Moy, CS; et al «Risk factors for intracerebral hemorrhage: the REasons for geographic and racial differences in stroke (REGARDS) study» (en anglès). Stroke, 2013 Maig; 44 (5), pp: 1282-1287. DOI: 10.1161/STROKEAHA.111.000529. PMC: 3753577. PMID: 23532012 [Consulta: 23 setembre 2017].
* ↑ Zille, M; Farr, TD; Keep, RF; Römer, C; et al «Novel targets, treatments, and advanced models for intracerebral haemorrhage» (en anglès). EBioMedicine, 2022 Feb; 76, pp: 103880. DOI: 10.1016/j.ebiom.2022.103880. PMC: 8850756. PMID: 35158309 [Consulta: 4 juliol 2022].
* ↑ Heit, JJ; Iv, M; Wintermark, M «Imaging of Intracranial Hemorrhage» (en anglès). J Stroke, 2017 Gen; 19 (1), pp: 11-27. DOI: 10.5853/jos.2016.00563. PMC: 5307932. PMID: 28030895 [Consulta: 9 maig 2022].
* ↑ Schrag, M; Kirshner, H «Management of Intracerebral Hemorrhage: JACC Focus Seminar» (en anglès). J Am Coll Cardiol, 2020 Abr 21; 75 (15), pp: 1819-1831. DOI: 10.1016/j.jacc.2019.10.066. ISSN: 1558-3597. PMID: 32299594 [Consulta: 5 juny 2022].
* ↑ Xu, X; Zheng, Y; Chen, X; Li, F; et al «Comparison of endoscopic evacuation, stereotactic aspiration and craniotomy for the treatment of supratentorial hypertensive intracerebral haemorrhage: study protocol for a randomised controlled trial» (en anglès). Trials, 2017 Jun 28; 18 (1), pp: 296. DOI: 10.1186/s13063-017-2041-1. PMC: 5490150. PMID: 28659171 [Consulta: 19 agost 2017].
* ↑ Mould, WA; Carhuapoma, JR; Muschelli, J; Lane, K; Morgan, TC; McBee, NA; Bistran-Hall, AJ; et al «Minimally Invasive Surgery plus rt-PA for Intracerebral Hemorrhage Evacuation (MISTIE) Decreases Perihematomal Edema» (en anglès). Stroke, 2013 Mar; 44 (3), pp: 627–634. DOI: 10.1161/STROKEAHA.111.000411. PMC: 4124642. PMID: 23391763 [Consulta: 23 setembre 2017].

## Bibliografia

* Haider, Stefan P.; Qureshi, Adnan I.; Jain, Abhi; Tharmaseelan, Hishan; et al. Admission computed tomography radiomic signatures outperform hematoma volume in predicting baseline clinical severity and functional outcome in the ATACH-2 trial intracerebral hemorrhage population (en anglès). Eur J Neurol, 2021 Set; 28 (9), pp: 2989-3000. PMID: 34189814. DOI 10.1111/ene.15000 [Consulta: 26 juny 2022].
* Peddi, Kanksha; Wiggins, Brandon; Choudhury, Omar; Reulbach, Casey; Adams, Paul. Intracranial Hemorrhage Secondary to Newly Diagnosed Acute Promyelocytic Leukemia: A Cautionary Tale (en anglès). Cureus, 2022 Mar 17; 14 (3), pp: e23252. PMID: 35449610. DOI 10.7759/cureus.23252 [Consulta: 30 abril 2022].
* López-Pérez, Miguel; Schmidt, Arne; Wu, Yunan; Molina, Rafael; Katsaggelos, Aggelos K. Deep Gaussian processes for multiple instance learning: Application to CT intracranial hemorrhage detection (en anglès). Comput Methods Programs Biomed, 2022 Mar 30; 219, pp: 106783. PMID: 35390723. DOI 10.1016/j.cmpb.2022.106783 [Consulta: 30 abril 2022].
* Magid-Bernstein, Jessica; Girard, Romuald; Polster, Sean; Srinath, Abhinav; et al. Cerebral Hemorrhage: Pathophysiology, Treatment, and Future Directions (en anglès). Cir Res, 2022 Abr 15; 130 (8), pp: 1204-1229. PMID: 35420918. DOI 10.1161/CIRCRESAHA.121.319949 [Consulta: 30 abril 2022].
* Greenberg, Steven M.; Ziai, Wendy C.; Cordonnier, Charlotte; Dowlatshahi, Dar; et al. 2022 Guideline for the Management of Patients With Spontaneous Intracerebral Hemorrhage: A Guideline From the American Heart Association/American Stroke Association (en anglès). Stroke, 2022; Maig 17, pp: 1-80. PMID: 35579034. DOI 10.1161/STR.0000000000000407 [Consulta: 23 maig 2022].

## Enllaços externs

* Intraventricular Hemorrhage. Stanford Children's Health. 2017 (anglès)
* Brain haemorrhage. Information and suport. Headway - the brain injury association, UK. 2017 (anglès)
* Intracranial Haemorrhage Types. Hasudungan, A. 2016, Jul (anglès)
* Intraventricular Hemorrhage in Premature Babies. Whyte, H. The Hospital for Sick Children, Canada. 2009, Oct Arxivat 2015-09-01 a Wayback Machine. (en anglès)